
APEL DE PRACTICĂ NR. 5



1. STAGIUL DE PRACTICĂ

	Locuri disponibile
	6 locuri

	Instituție de practică
	DGASPC Sector 6

	Domeniu
	Administrație publică

	Perioadă de practică
	21 septembrie 2015 – 9 octombrie 2015

	Total ore de practică
	90 h

	Program
	aprox. 6 h/zi, flexibil

	Perioadă de înscriere
	11 septembrie – 15 septembrie 2015




2. SUBVENȚII

Studenții care finalizează cu succes stagiul de practică vor primi o subvenție în valoare de 900 lei/student. Acordarea subvenției este condiționată de participarea la toate cele 90 de ore de practică.

3. PREMII

Studenții practicanți din domeniul administrație publică (102 persoane), vor avea posibilitatea de a participa în luna decembrie 2015 la un concurs de planuri de carieră și de idei de îmbunătățire a politicilor publice din România. Vor fi puse la dispoziție 36 de premii după cum urmează:
· 12 x 1.500 lei - Premiul I;
· 12 x 1.200 lei - Premiul II;
· 12 x 1.000 lei - Premiul III.
Detalii suplimentare vor fi publicate pe website-ul proiectului, secțiunea “Practică” și pe paginile de social media ale proiectului.

4. ACTIVITĂȚI

Pe durata stagiului de pregătire practică studenții vor realiza activități specifice instituției partenere în cadrul Direcției Generale pe următoarele componente:
· Aspecte generale legate de activitatea DGSAPC Sector 6;
· Managementul resurselor umane;
· Operațiuni curente în activitatea DGSAPC Sector 6;
· Operațiuni curente în activitatea financiar contabilă a DGSAPC Sector 6;
· Aspecte generale ale comunicării interne și externe;
· Implementarea programelor cu finanțare externă;


5. COMPETENȚE DEZVOLTATE

În urma efectuării stagiului de pregătire practică studenții se vor familiariza cu:
· Modalitățile de punere în aplicare a politicii guvernamentale în domeniul protecției sociale și a protecției copilului aflat în dificultate la nivel local;
· Măsurile de asistență socială în domeniul protecției copilului, familiei, persoanelor singure, persoanelor vârstnice, persoanelor cu handicap, precum şi a oricăror persoane aflate în nevoie;
· Proiectele și programele proprii sau in parteneriat cu organizații non-guvernamentale;
· Activități de informare si promovare a serviciilor sociale comunitare destinate persoanelor defavorizate;
· Activitatea de monitorizare si controlul aplicării reglementarilor in domeniu;
· Acțiunile întreprinse cu alte institutii din tara si din strainatate, in vederea perfectionarii pregatirii profesionale;
· Activități specifice funcționarilor publici.


6. CRITERII DE ÎNSCRIERE

Pentru a se înscrie, un student trebuie să îndeplinească cumulativ următoarele condiții minimale:
1. Să fie cetățean român;
2. Să fie înmatriculat la o universitate din regiunea București-Ilfov;
3. Să fie student în ciclul licență sau masterat la un profil de administrație publică;
4. Să aibă prevăzută disciplina de practică în planul de învățământ;
5. Să nu mai fi participat în ultimele 15 luni la un stagiu de practică similar sau la activități de orientare și consiliere în carieră finanțate din Fondul Social European prin Programul Operațional Sectorial Dezvoltarea Resurselor Umane 2007-2013 (POSDRU);

7. PROCEDURA DE ÎNSCRIERE
1. Pașii înscrierii: Studenții interesați de această oportunitate, ce se încadrează în criteriile de la punctul 6, sunt rugați să trimită CV-ul la adresa practica@arexim-proactiv.ro;
2. Perioada de înscriere: 11 septembrie – 15 septembrie 2015;
3. Departajare: În situația în care numărul de studenți înscriși este mai mare decât numărul de locuri disponibile, departajarea se va face pe baza unui interviu individual sau interviu online motivațional. Programările la interviu vor stabilite de comun acord cu fiecare student;
4. Publicarea rezultatelor: Lista studenților înscriși și admiși va fi publicată pe pagina de Facebook a proiectului până la data de 17.09.2015;
5. Începerea activității: Fiecare student admis în stagiul de practică va fi contactat individual pentru încheierea convenției de practică și stabilirea programului de lucru.


8. INSTITUȚIA DE PRACTICĂ

Direcția Generală de Asistență Socială și Protecția Copilului Sector 6 realizează la nivelul sectorului 6 măsurile de asistență socială în domeniul protecției copilului, familiei, persoanelor singure, persoanelor vârstnice, persoanelor cu handicap, precum și a oricăror persoane aflate în nevoie.
Instituția are rolul de a asigura, la nivelul sectorului 6, aplicarea politicilor și strategiilor guvernamentale de asistență socială în vederea prevenirii și combaterii marginalizării sociale și a sărăciei.
În acest sens, Direcția Generală de Asistență Socială și Protecția Copilului Sector 6 elaborează strategia proprie de asistență socială, planul de asistență socială și programe de acțiune în domeniu, în funcție de nevoile cetățenilor din unitatea administrativ teritoriala.
În domeniul protecției copilului și a familiei, Direcția Generală de Asistență Socială și Protecția Copilului Sector 6 asigură respectarea drepturilor copilului prin servicii de consiliere, prevenire a separării acestuia de familie, propune și aplică măsurile de protecție specială pentru copiii aflați în dificultate sau cu handicap.
În domeniul protecției persoanelor adulte (persoane singure, persoane vârstnice, etc.), sprijină aceaste categorii de persoane aflate în nevoie prin consiliere și le asigură servicii adecvate în vederea refacerii și dezvoltarii capacităților individuale și familiale pentru a depăși situațiile dificile în care se află prin acordarea de suport financiar, material și juridic, în condițiile legii.
De asemenea, asigură măsurile de protecție necesare pentru reabilitarea persoanelor adulte care s-au aflat în situații de risc.
În domeniul protecției persoanelor cu handicap, asigură respectarea drepturilor persoanelor cu handicap prin acordarea de servicii de asistență, consiliere, îngrijire, tratament, recuperare, reabilitare, orientare și formare profesională, precum și alte tipuri de servicii, în funcție de nevoile persoanelor cu handicap, în bază încadrării acestora în categorii de persoane cu handicap.

Atributiile principale ale Direcției Generală de Asistență Socială și Protecția Copilului Sector 6 sunt:
· Colaborează cu serviciile publice descentralizate ale ministerelor și ale celorlalte organe centrale ale administrației publice din sector, în vederea identificării situațiilor deosebite care apar în activitatea de protecție socială și protecție a copilului, a cauzelor apariției acestor situații și a măsurilor ce se impun pentru îmbunătățirea acestei activități;
· Identifică persoanele și copiii care necesită măsuri speciale de protecție și întocmește documentația privind situația acestora, sesizând organele competente, în vederea stabilirii măsurilor ce se impun;
· Acordă sprijin material sau financiar, precum și consiliere de specialitate familiilor si copiilor aflați în dificultate;
· Acordă asistență, consultanță și prestează servicii în domeniul său de activitate;
· Colaborează cu instituții guvernamentale și neguvernamentale care desfășoară activități în domeniul protecției sociale si al protecției copilului având posibilitatea să încheie acorduri de colaborare cu acestea, în interesul persoanelor și copiilor defavorizați;
· Organizează cursuri de formare profesională pentru angajați sau persoanele care urmează să devină salariații instituției, precum și pentru alte persoane, în domeniul său de activitate și cu respectarea legislației în domeniu;
· Prezintă Consiliului Local ori de câte ori este nevoie sau la solicitarea expresă a acestuia, rapoarte și informări cu privire la activitatea desfășurată și înaintează acestuia propuneri pentru îmbunătățirea activității curente;

Direcția Generala de Asistenta Sociala și Protecția Copilului Sector 6 asigură asistență socială următoarelor categorii de persoane:
· Persoane defavorizate, marginalizate, discriminate;
· Persoane vârstnice;
· Persoane singure si familii aflate in dificultate;
· Adulți si copii cu dizabilități;
· Copii abuzați, maltratați, cu risc de abandon;
· Copii abandonați.

9. CONTACT
Pentru orice întrebare sau nelămurire, nu ezitați să ne contactați:
· Persoană de contact: Ionuț Minciună – Responsabil organizare stagii de practică;
· E-mail: practica@arexim-proactiv.ro;


Responsabil organizare stagii de practică, Ionuț F. Minciună

Beneficiar: S.C. Arexim Audit S.R.L.
Partener 1: Universitatea din Bucuresti

o Partener 2: Agentia Nationald a Functionarilor Publici

Proiect cofinantat din Fondul Social European prin Programul

